als_Latn dik_Latn sna_Latn
Hendbollistët kosovar në “Cell Cup”
25.09.2012 | 10:34
Ekspedita e hendbollistëve të përfaqësueses së Kosovës U-16 dhe U-18 është nisur të dielën për në Vesprem të Hungarisë, ku nga13 deri më 19 gusht do të marrë pjesë për herë të pestë në turneun e njohur të hendbollit “CELL CUP 2012” e që është turneu i 16-të me radhë. Në mesin e udhëtarëve është edhe kryetari i FHK-së, Mexhit Devaja.
“FHK po i kryen aktivitetet e veta sipas planit të paraparë.
Natyrisht se po bëjmë përpjekje që hendbolli kosovar përfundimisht të pranohet me të drejta të plota, por nuk po mbeten anash as punët dhe obligimet tjera rreth përfaqësueses pavarësisht se për cilën grupmoshë behet fjalë. Siç e dini është mbajtur kampi për meshkuj dhe femra i cili ka zgjatur 21 ditë dhe pikërisht hendbollistët që kanë qenë të pranishëm në këtë kamp janë përzgjedhur për turneun në Vesprem të Hungarisë në të cilin marrin pjesë mbi 100 klube”, tha Devaja, duke përmendur edhe shumë turne të tjerë.
“Është numri i madh i ftesave por mungesa e kushteve pamundëson që të marrim pjesë në të gjitha turnetë ku ftohemi.
Në muajin e ardhshëm pritet që përfaqësuesja e femrave të marrë pjesë në një turne në Bullgari ku presim të prezantohet denjësisht, pasi ka kaluar koha kur ka qene e rëndësishme vetëm pjesëmarrja, tani na duhen edhe rezultatet“, tha ai duke kërkuar punë më të madhe nëpër klube, të cilët daljen në Evropë sikur nuk po e marrin seriozisht.
Përveç përzgjedhësit Taib Kabashi, trajnerëve Fatmir Muhaxheri (U18) dhe Benon Brahushi (U16) për në Vesprem udhëtuan edhe këta hendbollistë:
Kosova U-18: Sylejmani, E. Gashi, L. Mustafi, A. Isufi, A. Muhaxheri, A. Gashi, Q. Ibrahimi, O. Beshiri, Sh. Limani, Sh. Mehemti, B. Muqolli, D. Terziqi, B. Syla, R. Selmani.
als_Latn unk als_Latn als_Latn als_Latn als_Latn als_Latn als_Latn uzn_Latn